ब्याज दरें बढ़ाने की संभावना नहीं : एसबीआई  
देश के सबसे बड़े एसबीआई ने कहा कि भारतीय रिजर्व बैंक द्वारा पिछले महीने नीतिगत ब्याज दरों में बढ़ोतरी के बावजूद वह उधारी दरें बढ़ाने के पक्ष में नहीं है।
देश के सबसे बड़े भारतीय स्टेट बैंक (एसबीआई) ने बुधवार को कहा कि भारतीय रिजर्व बैंक द्वारा पिछले महीने नीतिगत ब्याज दरों में बढ़ोतरी के बावजूद वह उधारी दरें बढ़ाने के पक्ष में नहीं है।  एसबीआई के चेयरमैन प्रतीप चौधरी ने कहा, 'हमने (ब्याज दर में वृद्धि को) पूरा कर लिया था। फिलहाल संकेत यही हैं कि मार्जिन काफी मजबूत है और सितंबर माह के लिए शुद्ध ब्याज आय काफी अच्छी रही। इसलिए हमें नहीं लगता कि दरों में वृद्धि की जरूरत है।' उन्होंने कहा कि इसके अलावा दरों में वृद्धि 'हमें गैर प्रतिस्पर्धी बना देगी।'